Jon Hartman

**Jon Paul Herman Hartman** (12. marraskuuta 1875 Kristiinankaupunki – 30. lokakuuta 1951 Turku) oli suomalainen vakuutusjohtaja ja vakuutusneuvos.

Jon Hartmanin vanhemmat olivat piirustuksenopettaja, suutari, mallasvalmistetarkastaja Gustaf Fredrik Hartman ja Anna Lovisa Björker. Hän pääsi ylioppilaaksi 1895 Vaasan ruotsalaisesta lyseosta ja suoritti Helsingin yliopistossa oikeustutkinnon vuonna 1900. Hartman sai varatuomarin arvon 1903. Hän opiskeli Englannissa 1896 ja Saksassa 1906 invaliditeettivakuutusta.

Hartman toimi Pietarsaaren kaupunginviskaalina 1902–1904. Vuonna 1904 hänet nimitettiin Työväen Tapaturmavakuutusyhtiön osastopäälliköksi ja vuonna 1909 hänestä tuli Keskinäisen vakuutusyhtiö Sammon osastopäällikkö. Hartman oli Keskinäisen vakuutusyhtiö Sammon toimitusjohtajana 1913–1941. Hän oli myös Vakuutus Oy Verdandin apulaisjohtajana ja Säästöpankki Fortunan johtokunnan jäsenenä. Hartman oli Turun kaupunginvaltuuston jäsenenä ja toimi Turun Kauppaseuran puheenjohtajana. Hän oli jäsenenä useissa tapaturmalainsäädäntöä käsitelleissä valtion komiteoissa. Hän sai vakuutusneuvoksen arvon 1947.

## Julkaisuja
* *Den tyska invaliditetsförsäkringens organisation: en öfversikt*. Invaliditetsförsäkringskomiténs publikation, IV. Helsingfors 1907, suomeksi nimellä *Saksan työkyvyttömyysvakuutuksen järjestely: yleiskatsaus*. Invaliditeettivakuutuskomitean julkaisu, 4. Helsinki 1908
* *Om skogsbrandförsäkring: föredrag*. Försäkringsföreningen i Finland, Helsingfors 1915
* *Metsäpalosta, sen ehkäisemisestä ja vastustamisesta*. Keskinäisen vakuutuslaitoksen Sammon vakuutuskirjasto, Sarja 2, n:o 7. Turku 1916
* *Akademiska sommarkurserna i Åbo, Jon Hartman: Disposition av föreläsningsserien Allmän försäkringslära 11-16 juni 1917*. ^bo 1917
* *Förordning om arbetares olycksfallsförsäkring av den 18 augusti 1917 jämte kort historik, kommentar och sakregister*; julk. Jon Hartman ja August Jusélius. Ömsesidiga försäkringsanstalten Sampos försäkringsbibliotek, Serie 1, Socialförsäkring, 5. Sampo, Åbo 1917
* *Asetus työväen tapaturmavakuutuksesta 18 p:ltä elokuuta 1917 sekä lyhyt historiikki, selostus ja asialuettelo*; julkaisijat Jon. Hartman ja August Jusélius. Keskinäisen vakuutuslaitoksen Sammon vakuutuskirjasto: sarja 1., n:o 5. Turku 1918
* *Asetus elokuun 18 p:nä 1917 annetun työväen tapaturmavakuutusta koskevan asetuksen voimaanpanosta ja soveltamisesta ja erityisiä viimemainitun asetuksen perusteella säädettyjä muita määräyksiä y. m. sekä selityksiä ja asiarekisteri*; julkaisijat Jon Hartman, Aug. Jusélius, Arthur Grunér. Keskinäisen vakuutuslaitoksen Sammon vakuutuskirjasto, Sarja 1, n:o 6. Turku 1919
* *Miten on vahingoittuneen työntekijän työansio "kohtuullisen harkinnan" mukaan arvioitava?: alustus*. Valtioneuvosto, Helsinki 1919
* *Betänkande, rörande förslag till lag angående skada i följd av trafik med motorfordon*. Statsrådet, Helsingfors 1921
* *Palovakuutus: käsikirja paikallisten paloapuyhdistysten toimihenkilöitä ja piiriasiamiehiä varten*. Keskinäisen vakuutuslaitoksen Sammon vakuutuskirjasto, Sarja 2, N:o 14. Turku 1923
* *Prolog vid Gustaf Adolfs festen i Åbo svenska teater*. Åbo svenska teater, Åbo 1932
* *Åbo turnförening 1883-1933*; toimituskomitea Jon Hartman, Aug. Blomberg, Sigurd Lundgren. Åbo 1933
* *Firman A.B. Nordfors, sedermera Aktiebolaget A.B. Nordfors och Osakeyhtiö Nordfors aktiebolag 1867-1947*. Nordfors, Åbo 1947

## Lähteet